Τρία άτομα έχασαν τη ζωή τους σε τροχαίο δυστύχημα που σημειώθηκε σήμερα το πρωί στην εθνική οδό Σπάρτης-Γυθείου, στο ύψος της διασταύρωσης Δαφνίου.

Σύμφωνα με πληροφορίες, δυο Ι.Χ. επιβατικά αυτοκίνητα συγκρούστηκαν μετωπικά, κάτω από άγνωστες μέχρι στιγμής συνθήκες, με αποτέλεσμα να χάσουν την ζωή τους τρεις άνδρες και να τραυματιστεί σοβαρά ένα ακόμη άτομο, το οποίο διακομίστηκε στο νοσοκομείο.

Για τον απεγκλωβισμό των νεκρών και των τραυματιών χρειάστηκε η επέμβαση της Πυροσβεστικής Υπηρεσίας.

Τα αίτια του δυστυχήματος διερευνά η Τροχαία.

Πηγή: ΑΜΠΕ